**projektas**

**reg. Nr. T-248**

**2.22. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2015 M. gruodžio 22 D. SPRENDIMO NR. T1-192 „DĖL PASVALIO RAJONO SAVIVALDYBĖS TERITORIJOJE ESANČIŲ KAPINIŲ SĄRAŠO SUDARYMO IR JO SKELBIMO INTERNETO SVETAINĖJE TVARKOS PATVIRTINIMO“ Pripažinimo netekusiu galios**

2022 m. gruodžio 21 d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos žmonių palaikų laidojimo įstatymo 33 straipsnio 3 dalimi, Pasvalio rajono savivaldybės taryba n u s p r e n d ž i a:

1. Pripažinti netekusiu galios Pasvalio rajono savivaldybės tarybos 2015 m. gruodžio 22 d. sprendimą Nr. T1-192 „Dėl Pasvalio rajono savivaldybės teritorijoje esančių kapinių sąrašo sudarymo ir jo skelbimo interneto svetainėje tvarkos patvirtinimo“.
2. Nustatyti, kad sprendimas:
   1. įsigalioja 2023 m. sausio 1 d.;
   2. skelbiamas Teisės aktų registre ir Pasvalio rajono savivaldybės interneto svetainėje [www.pasvalys.lt](http://www.pasvalys.lt).

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausiasis specialistas (kultūros vertybių)

Gražvydas Balčiūnaitis

2022-12-01

Suderinta DVS Nr.

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2015 M. gruodžio 22 D. SPRENDIMO NR. T1-192 „DĖL PASVALIO RAJONO SAVIVALDYBĖS TERITORIJOJE ESANČIŲ KAPINIŲ SĄRAŠO SUDARYMO IR JO SKELBIMO INTERNETO SVETAINĖJE TVARKOS PATVIRTINIMO“ Pripažinimo netekusiu galios**

2022-12-01

Pasvalys

**1. Sprendimo projekto rengimo pagrindas.**

Pasvalio rajono savivaldybės (toliau – Savivaldybė) taryba 2015 m. gruodžio 22 d. sprendimu Nr. T1-192 „Dėl Pasvalio rajono savivaldybės teritorijoje esančių kapinių sąrašo sudarymo ir jo skelbimo interneto svetainėje tvarkos patvirtinimo“ patvirtino kapinių sąrašo sudarymo ir jo paskelbimo tvarką. Pasikeitus teisės aktams ši tvarka turi būti panaikinta.

**2. Sprendimo projekto tikslai ir uždaviniai.**

Pripažinti netekusia galios Savivaldybės teritorijoje esančių kapinių sąrašo sudarymo ir jo paskelbimo tvarką.

**3. Kokios siūlomos naujos teisinio reguliavimo nuostatos ir kokių rezultatų laukiama**

Lietuvos Respublikos Seimas 2022 m. gegužės 12 d. priėmė Lietuvos Respublikos žmonių palaikų laidojimo įstatymo Nr. X-1404 2, 3, 5, 6, 11, 11-1, 13, 17, 21, 25, 27 ir 33 straipsnių pakeitimo įstatymą Nr. XIII-2987 (toliu – Pakeitimo įstatymas), kuriuo pakeitė Lietuvos Respublikos žmonių palaikų laidojimo įstatymą (toliau – Įstatymas). Vyriausybė 2022 m. spalio 5 d. nutarimu Nr. 1000 „Dėl Lietuvos Respublikos Vyriausybės 2008 m. lapkričio 19 d. nutarimo Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ pakeitimo“ patvirtino atnaujintą Kapinių sąrašų sudarymo reikalavimų tvarkos aprašą (toliau – Aprašas). Šiuo Aprašu pripažintas netekusiu galios 6 punktas, kuris numatė, kad savivaldybė kapinių sąrašą skelbia savo interneto svetainėje savivaldybės tarybos nustatyta tvarka. Įsigaliojus Pakeitimo įstatymui savivaldybės kapinių sąrašą turi skelbti ne savivaldybės tarybos, bet Įstatymo nustatyta tvarka (pagal Aprašą), todėl savivaldybės tarybos nustatyta tvarka turi būti panaikinta.

Šiuo sprendimu bus pripažintas netekusiu galios Savivaldybės tarybos 2015 m. gruodžio 22 d. sprendimas Nr. T1-192 „Dėl Pasvalio rajono savivaldybės teritorijoje esančių kapinių sąrašo sudarymo ir jo skelbimo interneto svetainėje tvarkos patvirtinimo“.

**4. Skaičiavimai, išlaidų sąmatos, finansavimo šaltiniai** **–**.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** –.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Iniciatorius **–** Savivaldybės administracijos Strateginio planavimo ir investicijų skyrius, atsakingas – vyriausiasis specialistas Gražvydas Balčiūnaitis.

Strateginio planavimo ir investicijų skyriaus

vyriausiasis specialistas Gražvydas Balčiūnaitis